Kont qiegħed naqra b'interess dak li kiteb l-Artist Rafel Bonnici Cali fil-ktieb tiegħu '56 Tpinġija tal-Madonna' ippubblikat fl-Okkazzjoni tas- Sena Marjana 1988. F'dan il-ktieb l-artist Bonnici Cali nkluda 56 kwadru li ħarġu mill-pnieżel ikkuluriti tiegħu tul il-karriera tiegħu bħala pittur, li fihom huwa inkluda l-figura tal- Laqatni l-fatt li wieħed mill-ewwel kwadri tiegħu kien dak li pinġa fis-sena 1921 u li fih naraw il-Madonna ippreżentata bit-Titlu sabiħ tal-Qalb Bla Tebgħa ta' Marija. Dan kien pinġieh fis-sena 1921 meta kellu biss 14-il sena. Kif jgħid l-artist stess, huwa kien sema' l-ewwel darba b'dan it-titlu meta kellu 10 snin, u dan meta fil-pajjiż kienet qiegħda tikber u tinxtered id-devozzjoni lejn il- Madonna wara d-dehriet ta' Fatima fl-1917. Il-Kwadru huwa wieħed ta' daqs żgħir u fih l-artist pinġa lill-Madonna b'wiċċ mimli ħlewwa liema bħala, b'ħarsa ħelwa li imbagħad huwa kompla jippreżentha f'tant kwadri oħrajn li fihom huwa kien jispjega dak li dejjem kellu f'qalbu - imħabba kbira lejn il-Madonna. Il-qalb bid-dija ħierġa minnha u bil-fjamma ta' l-imħabba mdawwra b'ward sabiħ fiċ-ċentru tax-xena iġġiegħel lil dak li jkun quddiem dan il-kwadru biex jirrifletti ftit dwar il-kobor ta' l-imħabba li għandha l-Madonna lejn il-bniedem. Tant kemm kien intogħġob dan il-kwadru li kienu l-ġenituri ta' l-artist stess li żammewh b'għożża għal tant snin fil-kamra tagħhom. Dan it-Titlu sabiħ tal-Madonna tant warrad li l-quddiem kien ġie magħżul mill- poplu tal-lokalita' ta' Burmarrad biex ikun it-Titular tal-Knisja tagħhom — knisja li bħall-'Qalb Bla Tebgħa ta' Marija' tinsab fiċ-ċentru ta' triq prinċipali, biex tkun ta' eżempju għalina u tfakkarna li Marija għandha tkun iċ-ċentru tat-triq ta' l-imħabba li twassalna lejn il-Mulej. Il-Festa t-Tajba lil Kulħadd